CELEX: 62008TN0054
Language: da
Date: 2008-02-04 00:00:00
Title: Sag T-54/08: Sag anlagt den 4. februar 2008 — Republikken Cypern mod Kommissionen

29.3.2008   
            
            
               DA
            
            
               Den Europæiske Unions Tidende
            
            
               C 79/34
            
         Sag anlagt den 4. februar 2008 — Republikken Cypern mod Kommissionen
   (Sag T-54/08)
   (2008/C 79/65)
   Processprog: græsk
   Parter
   
      Sagsøger: Republikken Cypern (ved advokat P. Kliridis)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af udbudsbekendtgørelsen EuropeAid/125051/D/SUP/CY med henblik på indgåelse af en kontrakt vedrørende »Upgrading the Management of the Energy Sector — Energy Metering and Reactive Power compensation« offentliggjort — udelukkende på engelsk — den 24. november 2007 eller omkring dette tidspunkt på webstedet http://ec.europa.eu/europaid/tender/data/ og annullation af bekendtgørelsens artikel 5 og 23.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren påstår, at den omtvistede udbudsbekendtgørelse er ulovlig af følgende grunde:
   
               —
            
            
               For det første fordi Kommissionen ved offentliggørelsen af den omtvistede udbudsbekendtgørelse har overskredet og/eller tilsidesat dens hjemmel, nemlig Rådets forordning (EF) nr. 389/2006 af 27. februar 2006 om oprettelse af et instrument for økonomisk støtte til fremme af den økonomiske udvikling af det tyrkisk-cypriotiske samfund og om ændring af forordning (EF) nr. 2667/2000 om Det Europæiske Genopbygningsagentur (1).
            
         
               —
            
            
               For det andet fordi den pågældende udbudsbekendtgørelse strider mod og/eller er uforenelig med artikel 229 EF, som ændret ved artikel 19 i akten vedrørende tiltrædelsesvilkårene for Den Tjekkiske Republik, Republikken Estland, Republikken Cypern, Republikken Letland, Republikken Litauen, Republikken Ungarn, Republikken Malta, Republikken Polen, Republikken Slovenien og Den Slovakiske Republik (herefter »tiltrædelsesakten af 2003«) og med protokol nr. 10 om Cypern i tiltrædelsesakten af 2003.
            
         
               —
            
            
               For det tredje fordi udbudsbekendtgørelsen strider mod og/eller er uforenelig med de forpligtelser, som følger af internationale bindende retsregler og af FN's Sikkerhedsråds resolution 541(1983) og 550(1984).
            
         
      (1)  EUT L 65, s. 5.